# Dezertpluvio

### El Vikipedio

Dezertpluvio
Biologia klasado

Regno: | Animaloj | Animalia
Filumo: | Ĥorduloj | Chordata
Klaso: | Birda klaso | Aves
Ordo: | Ĥaradrioformaj | Charadriiformes
Familio: | Ĥaradriedoj | Charadriidae
Genro: | Charadrius | Charadrius
Specio: | Dezertpluvio | Charadrius leschenaultii

Binoma nomo / Trinoma nomo / ktp.
Charadrius leschenaultii Lesson 1826

La Dezertpluvio, Charadrius leschenaultii, estas eta kaj vigla pluvio, tio estas vadbirdo de la familio de ĥaradriedoj kaj genro Charadrius kiu enhavas multajn aliajn speciojn.

Ĝi bredas en mezdezertoj kaj akvobordoj -ĉu sablaj ĉu ŝtonetaj- de lagoj kaj riveroj de Turkio kaj pli orienten tra centra Azio ĝis Mongolio, Irano, Saŭdarabio kaj la Ruĝa Maro. Ili faras neston en nuda planka truo. Tiu specio estas tute migranta kaj vintras en sablaj strandoj de orienta Afriko, suda Azio kaj Aŭstralazio. Ĝi estas rara vaganta specio en okcidenta Eŭropo, kie aperas eĉ ĝis Britio kaj Francio.

Tiu fortika pluvio estas longkrura kaj fajnbeka. Ĉiuj havas grizajn dorson, kronon, okulmaskon kaj kolflankojn kaj blankajn subajn partojn. Bredantaj maskloj havas avelkolorajn bruston, fronton kaj nukon; kaj nigran grandan okulmaskon, ĉefe suben kaj malantaŭen. La ino estas pli senkolora kaj vintruloj kaj junuloj malhavas avelkoloron. Kruroj estas flavverdaj kaj la beko nigra.

Ĉiukaze ili estas tre similaj al Malgranda dezertpluvio aŭ Mongola pluvio, Charadrius mongolus. Apartigi ambaŭ speciojn povus ebli en miksitaj aroj de strandoj en Barato, kie diferenco laŭ grando aŭ strukturo estas facile rimarkebla. Pli malfacile estus diferencigi ilin en okcidenta Eŭropo, kie ambaŭ specioj estas tre raraj kaj ne koincidas. Ankaŭ problema estus diferencigi la subspecion de Dezertpluvio, Charadrius leschenaultii, propra de Mezoriento kiu estas tre simila al la specio Malgranda dezertpluvio aŭ Mongola pluvio, Charadrius mongolus.

Ili manĝas ĉefe insektojn, krustulojn kaj anelidajn vermojn, kiuj estas kaptataj per tekniko de kurado kaj halto, pli ol la tekniko de bekoplukado propra de aliaj vadbirdoj.

La dumfluga alvoko estas milda fajfo.

La scienca nomo rememorigas la francan botanikiston Jean Baptiste Leschenault de la Tour.

La Dezertpluvio, Charadrius leschenaultii, estas unu el la specioj protektataj de internaciaj traktatoj.

## [redaktu] Referencoj

- Ŝablono:IUCN2006

Shorebirds de Hayman, Marchant kaj Prater ISBN 0-7099-2034-2

- [1]

Elŝutita el "http://eo.wikipedia.org../../../d/e/z/Dezertpluvio.html"

Kategorio: Ĥaradriedoj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Български
- Dansk
- English
- Norsk (bokmål)
- Polski
- Suomi